pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อันดับความยาก – ง่ายในการประกอบธุรกิจประจำปี 2563  ประเทศไทยได้อันดับที่ 21 ของโลก
วันจันทร์ที่ 28 ตุลาคม 2562
อันดับความยาก – ง่ายในการประกอบธุรกิจประจําปี 2563  ประเทศไทยได้อันดับที่ 21 ของโลก
ธนาคารโลกได้เผยแพร่การจัดอันดับความยากง่ายในการประกอบธุรกิจประจําปี 2563 (Doing Business 2020) ของประเทศต่างๆ ทั่วโลก รวม 190 ประเทศ โดยประเทศไทยได้อันดับที่ 21 ของโลก ดีขึ้น 6 อันดับ จากอันดับที่ 27 ในปีที่ผ่านมา
อันดับความยาก – ง่ายในการประกอบธุรกิจประจําปี 2563 ประเทศไทยได้อันดับที่ 21 ของโลก
เมื่อวันที่ 24 ตุลาคม 2562 ธนาคารโลกได้เผยแพร่การจัดอันดับความยากง่ายในการประกอบธุรกิจประจําปี 2563 (Doing Business 2020) ของประเทศต่างๆ ทั่วโลก รวม 190 ประเทศ โดยประเทศไทยได้อันดับที่ 21 ของโลก ดีขึ้น 6 อันดับ จากอันดับที่ 27 ในปีที่ผ่านมา และมีคะแนนขึ้นมาใกล้เคียงกับประเทศสิงคโปร์ ซึ่งอยู่อันดับที่ 2 และมาเลเซียอยู่อันดับที่ 12
การที่ประเทศไทยได้รับการจัดอันดับดีขึ้นในครั้งนี้เป็นผลจากความพยายามของภาครัฐในการดําเนินมาตรการต่างๆ ทั้งความพยายามลดขั้นตอนการขออนุมัติหรือการนําระบบดิจิทัลเข้ามาให้บริการภาครัฐ รวมถึงการปรับปรุงกฎระเบียบต่างๆ ให้สอดคล้องกับบริบททางธุรกิจที่เปลี่ยนแปลง และเพิ่มความสามารถในการแข่งขันได้ดีขึ้น รวมถึงการคุ้มครองผลประโยชน์ของนักลงทุนเสียงข้างน้อย
ส่วนอันดับด้านการชําระภาษี (Paying Taxes) ของประเทศไทยได้คะแนนอยู่ที่ 77.7 คะแนน และยังคงเป็นลําดับที่ 2 ของประเทศในกลุ่มอาเซียน ซึ่งเมื่อเทียบกับปี 2560 อันดับด้านการชําระภาษีของไทยปรับตัวดีขึ้นมากจากอันดับที่ 109 มาอยู่ที่อันดับ 68 ในปัจจุบัน โดยกรมสรรพากรได้ปรับปรุงและเพิ่มประสิทธิภาพรวมทั้งนําเทคโนโลยีสมัยใหม่มาใช้ เช่น การร่วมกับกรมพัฒนาธุรกิจการค้าในการเชื่อมโยงฐานข้อมูลงบการเงินและการยื่นแบบแสดงรายการภาษีเงินได้นิติบุคคลเข้าด้วยกัน โดยถือว่านิติบุคคลที่ได้นําส่งงบการเงินผ่านระบบอิเล็กทรอนิกส์ของกรมพัฒนาธุรกิจการค้าทางเว็บไซต์ www.dbd.go.th แล้วจะไม่ต้องยื่นงบการเงิน ต่อกรมสรรพากรอีก และยังได้ดําเนินการปรับปรุงแบบแสดงรายการภาษีเงินได้นิติบุคคล (ภ.ง.ด.50) ให้เหลือ 6 หน้าจาก 8 หน้า เพื่อให้กรอกง่ายลดความซ้ําซ้อนของรายการที่กรอก รวมถึงกรมสรรพากรได้พัฒนาระบบ e-filing โดยเปิดให้บริการ Open API แล้วกับภาษีเงินได้บุคคลธรรมดา (ภ.ง.ด.90 ภ.ง.ด.91) และการชําระอากรแสตมป์ผ่านระบบอิเล็กทรอนิกส์ (e-stamp) โดยมีแผนงานจะเปิดให้ครบทุกประเภทแบบฯ ในระบบ e-filing ต่อไป เพื่อให้ภาคเอกชนเข้ามามีส่วนร่วมในการพัฒนาระบบบริการและเชื่อมต่อการให้บริการไปยังระบบ Software ของภาคเอกชน นอกจากนี้กรมสรรพากรได้นําเครื่องมือเกณฑ์ความเสี่ยงมาใช้ในการตรวจสอบภาษี โดยได้ปรับปรุงพัฒนาเกณฑ์ความเสี่ยงให้สอดคล้องกับสภาพเศรษฐกิจทุกปี และในปีที่ผ่านมากรมสรรพากรได้นํา Data Analytics มาปรับใช้ระบบเกณฑ์ความเสี่ยงเพื่อวิเคราะห์ข้อมูลผู้เสียภาษีให้สามารถคืนภาษีมูลค่าเพิ่มได้รวดเร็วขึ้น และคาดว่าจะช่วยให้การจัดอันดับด้านการชําระภาษีในปีหน้ามีทิศทางที่ดีขึ้น
รัฐบาลไทย-ข่าวทำเนียบรัฐบาล-สกศ. เสวนา “Big Data กับกระทรวงศึกษาธิการ”
วันศุกร์ที่ 6 กรกฎาคม 2561
สกศ. เสวนา “Big Data กับกระทรวงศึกษาธิการ”
เลขาธิการสภาการศึกษา (ดร.ชัยพฤกษ์ เสรีรักษ์) รองเลขาธิการสภาการศึกษา (ดร.ชัยยศ อิ่มสุวรรณ์) ร่วมการเสวนาแลกเปลี่ยนการเรียนรู้ เรื่อง Big Data กับกระทรวงศึกษาธิการ
วันนี้ (๔ กรกฎาคม ๒๕๖๑) เลขาธิการสภาการศึกษา (ดร.ชัยพฤกษ์ เสรีรักษ์) รองเลขาธิการสภาการศึกษา (ดร.ชัยยศ อิ่มสุวรรณ์) ร่วมการเสวนาแลกเปลี่ยนการเรียนรู้ เรื่อง Big Data กับกระทรวงศึกษาธิการ โดยได้รับเกียรติจากผู้ช่วยรัฐมนตรีประจํากระทรวงศึกษาธิการ (รองศาสตราจารย์ นายแพทย์ โศภณ นภาธร) เปิดการเสวนาแลกเปลี่ยนเรียนรู้ พร้อมมอบนโยบายด้านการศึกษา มีผู้ช่วยศาสตราจารย์ ดร.วีระชาติ กิเลนทอง ผู้อํานวยการสถาบันวิจัยเพื่อการประเมินและออกแบบนโยบาย (RIPED) มหาวิทยาลัยหอการค้าไทยเป็นวิทยากร ณ ห้อง OEC Data Center อาคาร ๕๖ ปี ชั้น ๒ สํานักงานเลขาธิการสภาการศึกษา
ดร.ชัยยศ อิ่มสุวรรณ์ กล่าวว่า สํานักงานเลขาธิการสภาการศึกษา เป็นหน่วยงานเชิงนโยบายที่สําคัญด้านการศึกษา มีภารกิจเกี่ยวกับการเสนอนโยบาย แผน และมาตรฐานการศึกษาของชาติ ซึ่งการตัดสินใจเชิงนโยบายจําเป็นต้องมีการนําข้อมูล (Data) เข้ามาวิเคราะห์ ปัจจุบันสํานักงานเลขาธิการเห็นถึงความสําคัญและพร้อมที่จะใช้ข้อมูลขนาดใหญ่ หรือ Big Data ในการทํางานด้านการศึกษา เพื่อตอบโจทย์ทิศทางการพัฒนาการศึกษาอย่างมีประสิทธิภาพ
รองศาสตราจารย์ นายแพทย์ โศภณ นภาธร กล่าวว่า รัฐบาลได้ให้ความสําคัญในการขับเคลื่อนการสร้างฐานข้อมูลขนาดใหญ่ (Big Data) ให้มีข้อมูลที่ถูกต้องและอยู่บนข้อเท็จจริง สามารถนํามาใช้วิเคราะห์ได้อย่างมีประสิทธิภาพ เพื่อช่วยในการตัดสินใจเชิงนโยบายของประเทศ สําหรับปัจจุบันข้อมูลของกระทรวงศึกษาธิการ (ศธ.) มีอยู่จํานวนมาก แต่ข้อมูลกระจัดกระจาย และขาดการเชื่อมโยงระหว่างหน่วยงานหลักทั้ง ๕ องค์กร ดังนั้นจะทําอย่างไรให้ข้อมูลได้รับการจัดการอย่างมีประสิทธิภาพ โดยโจทย์ที่กระทรวงศึกษาธิการต้องทราบสําหรับการจัดหาข้อมูลมารองรับ คือ ๑) เด็กได้รับการศึกษาที่ครอบคลุมขนาดไหน เพื่อนําข้อมูลมาช่วยในการแก้ปัญหาความเหลื่อมล้ําทางการศึกษา และ ๒) การผลิตบัณฑิตและอาชีวะตรงกับความต้องการของประเทศอย่างไร เพื่อตอบสนองต่อการผลิตและพัฒนาให้สอดคล้องกับกําลังคนในตลาดแรงงาน
ผู้ช่วยศาสตราจารย์ ดร.วีระชาติ กิเลนทอง กล่าวว่า การใช้ข้อมูลขนาดใหญ่ได้อย่างมีประสิทธิภาพและประสิทธิผลควรมีข้อมูล (data) ที่เชื่อมโยง (linked) กับข้อมูลส่วนต่างๆ ที่สําคัญในการตอบคําถามเกี่ยวกับปัญหาพื้นฐานได้ กระทรวงศึกษาธิการควรตอบคําถามพื้นฐานของการศึกษา นําข้อมูลมาวิเคราะห์และวิจัย และตั้งคําถามในระยะยาว ซึ่งจะมีผลต่อการปรับเปลี่ยนพฤติกรรมของประชาชนในอนาคต โดยข้อมูลที่กระทรวงศึกษาธิการมีอยู่ คือ ข้อมูลเด็กรายบุคคล ข้อมูลคะแนนทดสอบของเด็กรายบุคคล ข้อมูลครูรายบุคคล และข้อมูลโครงสร้างพื้นฐานของแต่ละโรงเรียน เป็นต้น
สําหรับ ภารกิจด้านข้อมูลของกระทรวงศึกษาธิการควรรวบรวมข้อมูลและจัดเก็บข้อมูลในระบบฐานข้อมูลอย่างเป็นระบบ พัฒนาระบบการนําเสนอข้อมูลอย่างง่ายเพื่อให้สะดวกต่อการใช้งาน เชื่อมโยงข้อมูลที่มีอยู่ให้สามารถนําไปวิเคราะห์ได้สะดวก พัฒนาระบบการบริหารจัดการสถานศึกษาเพื่อให้สามารถจัดเก็บข้อมูลอย่างมีประสิทธิภาพ ตลอดจนควรเชื่อมโยงข้อมูลด้านการศึกษากับข้อมูลด้านภาษีของประเทศ (Tax records) และข้อมูลประกันสังคม (Social Security records) เช่น การเชื่อมโยงระหว่างข้อมูลเด็กรายบุคคล ครูผู้สอน และคะแนนทดสอบของเด็กรายบุคคล เพื่อนํามาตอบคําถามเกี่ยวกับคุณภาพครูมีผลต่อการเรียนของเด็กหรือไม่ เป็นต้น
ที่มา : ประชาสัมพันธ์ สกศ.
รัฐบาลไทย-ข่าวทำเนียบรัฐบาล-บัญชีกลางแจงเกณฑ์การเบิกจ่ายยารักษามะเร็ง
วันอาทิตย์ที่ 19 สิงหาคม 2561
บัญชีกลางแจงเกณฑ์การเบิกจ่ายยารักษามะเร็ง
ตามที่กรมบัญชีกลางได้ปรับหลักเกณฑ์การเบิกจ่ายค่ารักษาพยาบาล สําหรับผู้ป่วยโรคมะเร็งและค่าโลหิตวิทยา และมีข่าวอ้างว่าหลักเกณฑ์ดังกล่าวเป็นการตัดสิทธิข้าราชการในการเบิกจ่ายยารักษามะเร็ง
ตามที่กรมบัญชีกลางได้ปรับหลักเกณฑ์การเบิกจ่ายค่ารักษาพยาบาล สําหรับผู้ป่วยโรคมะเร็งและค่าโลหิตวิทยา และมีข่าวอ้างว่าหลักเกณฑ์ดังกล่าวเป็นการตัดสิทธิข้าราชการในการเบิกจ่ายยารักษามะเร็ง ซึ่งกําหนดให้ยาบางรายการต้องจ่ายค่ารักษาพยาบาลไปก่อนแล้วนําไปเบิกคืนภายหลัง หรือถ้าเป็นยาใหม่ ไม่สามารถเบิกได้เลย ซึ่งส่งผลกระทบให้ข้าราชการและบุคคลในครอบครัวที่ป่วยเป็นโรคมะเร็งได้รับความเดือดร้อน
นางสาวสุทธิรัตน์ รัตนโชติ อธิบดีกรมบัญชีกลาง ขอชี้แจงเกี่ยวกับเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งว่า
1. ผู้ป่วยเก่าที่เคยได้รับยาในการรักษาโรคมะเร็งที่อยู่ในรายการไม่อนุญาตให้เบิกจ่ายตรงจํานวน 41 รายการ ตามหลักเกณฑ์ดังกล่าว กรมบัญชีกลางได้ออกหลักเกณฑ์ผ่อนคลายให้แล้ว เมื่อวันที่ 23 มีนาคม 2561 ตาม ว 156ซึ่งผู้ป่วยเก่ายังคงได้รับยาที่อยู่ใน 41 รายการ ในการรักษาได้เช่นเดิมและสามารถใช้สิทธิเบิกจ่ายตรงได้จนสิ้นสุดการรักษา โดยไม่ต้องทดรองจ่ายเงินไปก่อน
2.ผู้ป่วยรายใหม่ที่ไม่เคยได้รับยาในการรักษาโรคมะเร็งทั้ง 41 รายการมาก่อน แต่ผ่านการรักษาตามมาตรฐานมาแล้วไม่ได้ผล หากแพทย์ผู้ทําการรักษาวินิจฉัยว่าจําเป็นต้องใช้ยาใน 41 รายการที่ไม่อนุญาตให้เบิกจ่ายตรง กรมบัญชีกลางจะเร่งปรับหลักเกณฑ์และเงื่อนไขการเบิกจ่าย ให้ผู้ป่วยรายใหม่สามารถเบิกจ่ายตรงยาใน 41 รายการดังกล่าวได้โดยไม่ต้องทดรองจ่ายเงินคาดว่าจะประกาศใช้หลักเกณฑ์และเงื่อนไขการเบิกจ่ายตรงนี้ได้ภายในเดือนกันยายน 2561
3.ยาใหม่ที่ขึ้นทะเบียนกับ อย. ตั้งแต่วันที่ 1 มกราคม 2561 เป็นต้นไป ตามหลักเกณฑ์ข้างต้น ผู้ป่วยเก่าและผู้ป่วยใหม่ไม่มีสิทธิเบิกจ่ายยาในกลุ่มนี้ไม่ว่าจะเบิกจ่ายด้วยระบบจ่ายตรงหรือทดรองจ่ายเงินก็ตามเนื่องจากยากลุ่มดังกล่าวเป็นยาใหม่มีการใช้ทั้งในและต่างประเทศค่อนข้างน้อย จึงต้องให้แพทย์ผู้เชี่ยวชาญพิจารณากําหนดขั้นตอนการใช้ยาก่อนถึงจะอนุญาตให้เบิกจ่ายได้ ทั้งนี้ เพื่อประโยชน์ในการติดตามข้อมูลด้านสุขภาพและการประเมินคุณภาพการรักษาพยาบาลให้เกิดความเหมาะสมและความคุ้มค่าในการใช้ยาก่อน จึงจะกําหนดหลักเกณฑ์และเงื่อนไขของยาใหม่ที่จดทะเบียนกับ อย. เพื่อให้สามารถใช้สิทธิเบิกจ่ายได้ต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ นำคาราวาน “ดิจิทัลทรานส์ฟอร์เมชั่น สัญจร 2017” สู่ชาวนครศรีธรรมราช
วันศุกร์ที่ 14 กรกฎาคม 2560
กระทรวงดิจิทัลฯ นําคาราวาน “ดิจิทัลทรานส์ฟอร์เมชั่น สัญจร 2017” สู่ชาวนครศรีธรรมราช
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “ดิจิทัลทรานส์ฟอร์เมชั่น สัญจร 2017” ที่จังหวัดนครศรีธรรมราช ซึ่งนับเป็นจังหวัดที่ 4 ในจํานวน 12 จังหวัด ที่ขบวนคาราวานดังกล่าวจะเดินทางไปแผยแพร่ความรู้ด้านเทคโนโลยีดิจิทัล เพื่อให้ประชาชนได้รับทราบและปรับตัวสู่ยุคดิจิทัล โดยภายในงานได้เชิญวิทยากรชื่อดังมาให้ความรู้ในเรื่องของการทําตลาดออนไลน์ การสร้างเพจขายสินค้า และการใช้เครื่องมือดิจิทัลให้ทันโลกในปัจจุบัน พร้อมกันนี้ยังมีกิจกรรมให้ประชาชนได้ร่วมสนุกและลุ้นรับของรางวัลมากมาย ซึ่งการจัดคาราวานฯ เน้นให้ความสําคัญในการสร้างความรู้ความเข้าใจเรื่องเทคโนโลยีดิจิทัลที่ไม่ใช่เรื่องไกลตัวอีกต่อไป เนื่องจากอินเทอร์เน็ตเข้ามามีอิทธิพลในการใช้ชีวิตประจําวันของประชาชนเป็นอย่างมาก ทั้งนี้ ยังถือเป็นการเตรียมความพร้อมให้กับประชาชนเพื่อร่วมกันขับเคลื่อนเศรษฐกิจดิจิทัลและผลักดันเศรษฐกิจของประเทศให้มีความแข็งแกร่งในอนาคต เมื่อวันที่ 8 กรกฎาคม 2560 ณ ลานโปรโมชั่น ชั้น 1 ห้างสรรพสินค้าเซ็นทรัล พลาซ่า จังหวัดนครศรีธรรมราช
***********************************
รัฐบาลไทย-ข่าวทำเนียบรัฐบาล-กรมศุลกากร ชี้แจง ในกรณีความเข้าในคลาดเคลื่อนของการนำเข้าแผ่นเสียง
วันจันทร์ที่ 17 กุมภาพันธ์ 2563
กรมศุลกากร ชี้แจง ในกรณีความเข้าในคลาดเคลื่อนของการนําเข้าแผ่นเสียง
เมื่อวันที่ 14 ก.พ. 2563 ปรากฏข่าวสารผ่านทางโซเชียลมีเดีย facebook รายหนึ่ง อ้างว่า ได้สั่งแผ่นเสียงจากประเทศอังกฤษ จํานวนทั้งหมด 3 แผ่น และได้นําเข้าโดยผ่านบริษัทตัวแทนและอ้างว่า ศุลกากร สนามบินสุวรรณภูมิได้กักแผ่นเสียง จํานวน 1 แผ่นไว้
เมื่อวันที่ 14 ก.พ. 2563 ปรากฏข่าวสารผ่านทางโซเชียลมีเดีย facebook รายหนึ่ง อ้างว่า ได้สั่งแผ่นเสียงจากประเทศอังกฤษ จํานวนทั้งหมด 3 แผ่น และได้นําเข้าโดยผ่านบริษัทตัวแทนและอ้างว่า ศุลกากร สนามบินสุวรรณภูมิได้กักแผ่นเสียง จํานวน 1 แผ่นไว้ เนื่องจากรายละเอียดของสินค้าระบุว่าเป็นวัตถุอันตราย
ทางกรมศุลกากร ได้ตรวจสอบข้อเท็จจริง พบว่า สินค้ารายการนี้ มีการสั่งซื้อและนําเข้ามากับบริษัทตัวแทน สําแดง(แสดง)สินค้าเป็น Dangerous woman..exclusive pur (ตาม Invoice)
ทั้งนี้ การสําแดง(แสดง)รายละเอียดสินค้าด้วยคําว่า "Dangerous..." ซึ่งมีความหมายว่า "อันตราย" และไม่ปรากฏคําว่า "แผ่นเสียง" ในข้อมูลสินค้า ส่งผลให้ระบบคัดกรองสินค้าก่อนการนําเข้าของบริษัทตัวแทนตรวจพบเป็นสินค้าที่อาจมีความเสี่ยง และคัดสินค้าดังกล่าว เพื่อจัดทําใบขนสินค้าขาเข้าแบบปกติ และรอการปฏิบัติพิธีการศุลกากรที่สนามบินสุวรรณภูมิต่อไป
กรณีนี้ ยังไม่เกี่ยวข้องกับระบบการคัดกรองข้อมูลของศุลกากร เชื่อได้ว่าเป็นความเข้าใจที่คลาดเคลื่อนของการสื่อสารระหว่างผู้นําเข้าและตัวแทน ซึ่งขณะนี้ทางกรมศุลกากรอยู่ระหว่างรอให้บริษัทตัวแทนทําหนังสือชี้แจงข้อเท็จจริง
รัฐบาลไทย-ข่าวทำเนียบรัฐบาล-ผช.รมว.พม. เปิดโครงการปั่นส่งเสริมสิทธิคนพิการและมอบป้าย Accessibility for all เพื่อการเข้าถึงสิ่งอำนวยความสะดวกอย่างอิสระ ที่ จ.พะเยา
วันจันทร์ที่ 20 มกราคม 2563
ผช.รมว.พม. เปิดโครงการปั่นส่งเสริมสิทธิคนพิการและมอบป้าย Accessibility for all เพื่อการเข้าถึงสิ่งอํานวยความสะดวกอย่างอิสระ ที่ จ.พะเยา
ผช.รมว.พม. เปิดโครงการปั่นส่งเสริมสิทธิคนพิการและมอบป้าย Accessibility for all เพื่อการเข้าถึงสิ่งอํานวยความสะดวกอย่างอิสระ ที่ จ.พะเยา
เมื่อวันที่ 18 ม.ค. 63 เวลา 07.30 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ เป็นประธานในพิธีเปิดโครงการปั่นส่งเสริมสิทธิคนพิการและมอบป้าย Accessibility for all พร้อมทั้งปล่อยขบวนปั่นส่งเสริมสิทธิคนพิการ จํานวน 250 คัน โดยมีนางสาวอณิรา ธินนท์ รองอธิบดีกรมส่งเสริมและพัฒนาคุณภาพชีวิตคนพิการ นางจิตติมา กรีอารี​ พัฒนาสังคมและความมั่นคงของมนุษย์จังหวัดพะเยา (พมจ.พะเยา) ผู้แทนองค์กรภาคีเครือข่ายภาครัฐและภาคเอกชนที่เกี่ยวข้อง และคนพิการในพื้นที่จังหวัดพะเยา เข้าร่วมงาน ณ บริเวณข่วงวัฒนธรรม สวนสาธารณะริมกว๊านพะเยา จังหวัดพะเยา
นายสากล กล่าวว่า รัฐบาลโดยกระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับกลุ่มเป้าหมายที่เป็นคนพิการ จึงได้ประกาศใช้พระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 เพื่อให้คนพิการได้รับสิทธิประโยชน์และความคุ้มครอง เพื่อมิให้มีการเลือกปฏิบัติโดยไม่เป็นธรรม เพราะเหตุสภาพทางกายหรือสุขภาพ รวมทั้งให้คนพิการมีสิทธิได้เข้าถึงสิ่งอํานวยความสะดวกอันเป็นสาธารณะและความช่วยเหลืออื่นจากรัฐ ซึ่งรัฐต้องให้การสงเคราะห์คนพิการเพื่อคุณภาพชีวิตที่ดีและพึ่งตนเองได้อย่างยั่งยืน
นายสากล กล่าวต่อไปว่า กระทรวง พม. โดยสํานักงานพัฒนาสังคมและความมั่นคงของมนุษย์จังหวัดพะเยา ได้ส่งเสริมและสนับสนุนการปรับปรุงสภาพแวดล้อมที่เอื้อต่อการดํารงชีวิตของคนพิการด้วยการจัดทําสิ่งอํานวยความสะดวกสําหรับคนพิการและคนทั้งมวลในพื้นที่สาธารณะสําหรับการออกกําลังกาย แหล่งท่องเที่ยวศาสนสถาน หน่วยงานภาครัฐ และสถานที่บริการของภาคเอกชนให้ครอบคลุม ทั้งต้นทาง กลางทาง และปลายทาง เพื่อให้คนพิการสามารถเดินทางออกจากที่อยู่อาศัยและเข้าร่วมกิจกรรมต่างๆ ทางสังคม รวมถึงการดํารงชีวิตในสังคมได้อย่างเสมอภาคและปกติสุข
นายสากล กล่าวเพิ่มเติมว่า สําหรับโครงการปั่นส่งเสริมสิทธิคนพิการ และมอบป้าย accessibility for all นับเป็นโครงการนําร่องขยายพื้นที่ชุมชนตัวอย่างในการจัดสภาพแวดล้อมสาธารณะที่ทุกคนเข้าถึงและใช้ประโยชน์ได้ในอาคารสถานที่ และบริการต่างๆ รวมทั้งการส่งเสริมกิจกรรมในสังคมอย่างเท่าเทียมกับคนทั่วไป ซึ่งสอดคล้องกับกฎหมายและอนุสัญญาว่าด้วยสิทธิคนพิการ ทั้งนี้ กระทรวง พม. พร้อมร่วมมือกับทุกภาคส่วนในการดําเนินงานเพื่อส่งเสริมและพัฒนาคุณภาพชีวิตคนพิการ โดยขอให้ภาคีเครือข่ายทุกภาคส่วนบูรณาการร่วมมือ ร่วมใจกันในการเฝ้าระวังปัญหา และแจ้งข้อมูลด้านการละเมิดสิทธิคนพิการ การเลือกปฏิบัติโดยไม่เป็นธรรมแก่คนพิการให้กับกระทรวง พม. เพื่อดําเนินการให้ความคุ้มครองและช่วยเหลือคนพิการอย่างเหมาะสมต่อไป
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในงานสัมมนาและนิทรรศการ "Opportunity Thailand"
วันพุธที่ 15 กุมภาพันธ์ 2560
นายกรัฐมนตรีเป็นประธานในงานสัมมนาและนิทรรศการ "Opportunity Thailand"
วันนี้ (15 กุมภาพันธ์ 2560) พลเอกประยุทธ์ จันทร์โอชา นายกรัฐมนตรีเป็นประธานในงานสัมมนาและนิทรรศการ "Opportunity Thailand" และกล่าวปาฐกถาพิเศษในหัวข้อ "โอกาสกับประเทศไทย 4.0" โดยมีนายสมคิด จาตุศรีพิทักษ์ รองนายกรัฐมนตรีให้การต้อนรับ และนักลงทุน นักธุร
วันนี้ (15 กุมภาพันธ์ 2560) พลเอกประยุทธ์ จันทร์โอชา นายกรัฐมนตรีเป็นประธานในงานสัมมนาและนิทรรศการ "Opportunity Thailand" และกล่าวปาฐกถาพิเศษในหัวข้อ "โอกาสกับประเทศไทย 4.0" โดยมีนายสมคิด จาตุศรีพิทักษ์ รองนายกรัฐมนตรีให้การต้อนรับ และนักลงทุน นักธุรกิจชั้นนําเข้าร่วมกว่า 3,000 ราย
ทั้งนี้ นายอุตตม สาวนายน รัฐมนตรีว่าการกระทรวงอุตสาหกรรม ร่วมบรรยายในหัวข้อ "สิทธิประโยชน์ใหม่ สภาพแวดล้อมทางธุรกิจใหม่และประเทศไทย 4.0 " โดยมีนายพิเชษฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นางหิรัญญา สุจินัย เลขาธิการคณะกรรมการส่งเสริมการลงทุน ร่วมบรรยาย ณ ห้องรอยัลจูบิลี่ ศูนย์แสดงสินค้าและการประชุมอิมแพค เมืองทองธานี
พลเอกประยุทธ์ จันทร์โอชา นายกรัฐมนตรี กล่าวว่า การปรับเปลี่ยนประเทศไทยให้ก้าวไปสู่ "ประเทศไทย 4.0" ซึ่งเป็นโมเดลเศรษฐกิจที่เน้นคุณค่าและเน้นการขับเคลื่อนเศรษฐกิจด้วยนวัตกรรม รัฐบาลได้ดําเนินการปรับปรุงแก้ไขกฎระเบียบต่างๆ มาอย่างต่อเนื่อง เพื่อให้สามารถส่งเสริมและสนับสนุนภาคเอกชนโดยเฉพาะอย่างยิ่งเรื่องกฎหมายด้านการลงทุนที่สําคัญ 2 ฉบับ คือ การปรับปรุงแก้ไขพระราชบัญญัติส่งเสริมการลงทุน และพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย ซึ่งมีผลบังคับใช้แล้ว ดังนั้น นับจากนี้ไปการลงทุนของภาคเอกชนจะมีบทบาทสําคัญอย่างยิ่งต่อการปรับเปลี่ยนประเทศสู่ "ประเทศไทย 4.0" ตลอดจนช่วยเสริมสร้างเศรษฐกิจไทยให้เข้มแข็งและเติบโตได้อย่างมั่นคง มั่งคั่ง และยั่งยืน
แนวทางการพัฒนาเศรษฐกิจของประเทศไทยนั้น รัฐบาลได้นํา "วิทยาศาสตร์ เทคโนโลยี นวัตกรรม และความคิดสร้างสรรค์" มาเป็นตัวขับเคลื่อนในการยกระดับภาคอุตสาหกรรมและบริการที่เรามีพื้นฐานดีอยู่แล้วให้ดียิ่งขึ้น และนําความอุดมสมบูรณ์ด้านทรัพยากรและความหลากหลายทางชีวภาพซึ่งเป็นจุดแข็งของไทยมาพัฒนาให้มีศักยภาพยิ่งขึ้น
นอกจากนี้ รัฐบาลจะมุ่งพัฒนาเศรษฐกิจของประเทศโดยมุ่งเน้นอุตสาหกรรมเป้าหมายและเทคโนโลยีแล้ว รัฐบาลยังให้ความสําคัญกับการพัฒนาเชิงพื้นที่ เพื่อกระจายความเจริญไปยังพื้นที่ต่างๆ ในประเทศอย่างทั่วถึง ซึ่งดําเนินการแล้วได้แก่ การพัฒนาพื้นที่ชายแดนติดกับประเทศเพื่อนบ้านในรูปของ "เขตพัฒนาเศรษฐกิจพิเศษ" ทั้ง 10 จังหวัด และการพัฒนาพื้นที่ตอนในโดยคํานึงถึงความเชื่อมโยงของห่วงโซ่มูลค่าในภาคอุตสาหกรรมและสถาบันการศึกษาในพื้นที่ในรูปแบบ "คลัสเตอร์" และที่สําคัญรัฐบาลได้กําหนดนโยบายการพัฒนาพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC) โดยมีนโยบายที่จะเร่งการพัฒนาความพร้อมในทุกด้าน เพื่อรองรับการลงทุนและการขยายตัวทางเศรษฐกิจในพื้นที่ ทั้งด้านสาธารณูปโภค ระบบคมนาคมขนส่ง และโลจิสติกส์ การพัฒนาทรัพยากรมนุษย์ และการอํานวยความสะดวกในรูปแบบ One Stop Service เพื่อสนับสนุนการประกอบธุรกิจให้มีความสะดวกรวดเร็วที่สุด และได้ตั้งเป้าหมายให้พื้นที่ EEC เป็นพื้นที่เศรษฐกิจที่ดีที่สุดและทันสมัยที่สุดในภูมิภาคอาเซียน
รัฐบาลไทย-ข่าวทำเนียบรัฐบาล-การเดินทางไปประเทศเสี่ยง อาทิ ญี่ปุ่น เกาหลีใต้ หลังจากกลับมาประเทศไทย จะโดนกักตัว 14 วันหรือไม่ ??
วันเสาร์ที่ 23 พฤษภาคม 2563
การเดินทางไปประเทศเสี่ยง อาทิ ญี่ปุ่น เกาหลีใต้ หลังจากกลับมาประเทศไทย จะโดนกักตัว 14 วันหรือไม่ ??
เดินทางไปประเทศเสี่ยง หลังจากกลับมาประเทศไทย จะโดนกักตัว 14 วันหรือไม่ ??
Q: การเดินทางไปประเทศเสี่ยง อาทิ ญี่ปุ่น เกาหลีใต้ หลังจากกลับมาประเทศไทย จะโดนกักตัว 14 วันหรือไม่ ??
A: ใช่ ขณะนี้ทาง ก.สาธารณสุข ได้มีมาตรการให้ทุกคนที่เดินทางกลับจากต่างประเทศ ต้องมีการทํา State Quarantine เป็นเวลา 14 วัน ตามสถานที่ทางภาครัฐจัดเตรียมไว้ให้ เพื่อป้องกันการแพร่ระบาดของไวรัสโควิด-19 แก่คนในประเทศ
รัฐบาลไทย-ข่าวทำเนียบรัฐบาล-ขยายระยะเวลาดำเนินการมาตรการรถไฟฟรีต่อไปอีก 6 เดือน เริ่ม 1 พฤษภาคม  – 31 ตุลาคม 2560
วันจันทร์ที่ 1 พฤษภาคม 2560
ขยายระยะเวลาดําเนินการมาตรการรถไฟฟรีต่อไปอีก 6 เดือน เริ่ม 1 พฤษภาคม  – 31 ตุลาคม 2560
การรถไฟฯ ขยายระยะเวลาดําเนินการมาตรการรถไฟฟรีตามมติคณะรัฐมนตรี ต่อไปอีก 6 เดือน เดิมจะสิ้นสุดในวันที่ 30 เมษายน 2560 เริ่มขยายระยะเวลาใหม่ ตั้งแต่วันที่ 1 พฤษภาคม – 31 ตุลาคม 2560 เพื่อเป็นการลดภาระค่าครองชีพให้กับประชาชนผู้มีรายได้น้อย
ทั้งนี้การรถไฟฯ ได้จัดขบวนรถที่ให้บริการรถไฟฟรี จํานวน 160 ขบวนต่อวัน แบ่งออกเป็น
1. ขบวนรถให้บริการเชิงสังคม จํานวน 152 ขบวน ประกอบด้วย ขบวนรถธรรมดา, ชานเมือง, ท้องถิ่น ทุกสายทุกขบวน (รหัส ขบวนรถ 2xx, 3xx และ 4xx) และขบวนรถชานเมืองสายมหาชัย และสายแม่กลอง
2. ขบวนรถไฟเชิงพาณิชย์ (ขบวนรถเร็ว) จํานวน 8 ขบวน (ฟรีเฉพาะชั้น 3) ซึ่งมีการระบุที่นั่งให้กับผู้โดยสาร ในกรณีที่ตั๋วโดยสารเต็ม ผู้โดยสารจะรับได้ตั๋วไม่มีที่นั่ง (ตั๋วยืน) โดยตั๋วจะไม่ระบุที่นั่ง โดยมีขบวนรถดังนี้
- ขบวนรถเร็วที่ 109/102 กรุงเทพ-เชียงใหม่-กรุงเทพ
- ขบวนรถเร็วที่ 133/134 กรุงเทพ-หนองคาย-กรุงเทพ
- ขบวนรถเร็วที่ 145/146 กรุงเทพ-อุบลราชธานี-กรุงเทพ
- ขบวนรถเร็วที่ 171/172 กรุงเทพ-สุไหงโกลก-กรุงเทพ
สําหรับประชาชนที่จะเดินทางกับขบวนรถไฟฟรี มีเงื่อนไขการขอรับบริการ ดังนี้
1. แสดงบัตรประชาชน หรือบัตรที่ราชการออกให้ ในการขอรับตั๋วฟรีต่อพนักงานจําหน่ายตั๋ว ณ
วันเดินทาง (บัตรประชาชน 1 ใบ ต่อ 1 คน)
2. ผู้ที่ไม่มีบัตรประชาชน ต้องชําระเงินตามระเบียบ
3. สามารถรับตั๋วได้เฉพาะวันเดินทาง ตั้งแต่ 05.30 น. เป็นต้นไป
หรือสามารถสอบถามข้อมูลเพิ่มเติมได้ที่ศูนย์บริการข้อมูลลูกค้าสัมพันธ์ หมายเลขโทรศัพท์สายด่วน 1690 ตลอด 24 ชั่วโมง หรือสถานีรถไฟทุกแห่งทั่วประเทศ
รัฐบาลไทย-ข่าวทำเนียบรัฐบาล-สธ.จ.ตาก ลงพื้นที่ควบคุม ป้องกันโรคไข้ปวดข้อยุงลาย ให้ความรู้ประชาชน เน้นการดูแลตนเอง
วันจันทร์ที่ 29 กรกฎาคม 2562
สธ.จ.ตาก ลงพื้นที่ควบคุม ป้องกันโรคไข้ปวดข้อยุงลาย ให้ความรู้ประชาชน เน้นการดูแลตนเอง
สาธารณสุขจังหวัดตาก ลงพื้นที่ควบคุม ป้องกันโรคไข้ปวดข้อยุงลาย สร้างความตระหนักรู้และให้คําปรึกษา ประชาชน เน้นการปฏิบัติตัว ดูแลตนเอง แจกเอกสารความรู้ทั้งภาษาไทยและพม่า พร้อมประสานความร่วมมือท้องถิ่นทําลายแหล่งเพาะพันธุ์ยุงลาย
สาธารณสุขจังหวัดตาก ลงพื้นที่ควบคุม ป้องกันโรคไข้ปวดข้อยุงลาย สร้างความตระหนักรู้และให้คําปรึกษา ประชาชน เน้นการปฏิบัติตัว ดูแลตนเอง แจกเอกสารความรู้ทั้งภาษาไทยและพม่า พร้อมประสานความร่วมมือท้องถิ่นทําลายแหล่งเพาะพันธุ์ยุงลาย
นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 ให้สัมภาษณ์ว่า จากสถานการณ์โรคไข้ปวดข้อยุงลายหรือชิคุณกุนยา (Chikungunya fever) ในพื้นที่มีแนวโน้มสูงขึ้น จึงได้สั่งการให้สาธารณสุขจังหวัดในเขตสุขภาพที่ 2 ได้แก่ จังหวัด พิษณุโลก ตาก สุโขทัย อุตรดิตถ์ เพชรบูรณ์ ร่วมกับสํานักงานควบคุมและป้องกันโรค จัดหน่วยเคลื่อนที่เร็วในการเฝ้าระวัง ควบคุมโรค รวมถึงประสานสาธารณสุขอําเภอ เทศบาล โรงพยาบาลส่งเสริมสุขภาพตําบล และชุมชน ให้ความรู้ประชาชนในการป้องกันโรคไข้ปวดข้อยุงลายและไข้เลือดออก และร่วมกันทําลายแหล่งเพาะพันธุ์ยุงลาย
นายแพทย์ภาณุมาศกล่าวต่อว่า สําหรับสาธารณสุขจังหวัดตาก ได้ลงพื้นที่ควบคุมโรค ให้ความรู้สร้างความตระหนักแก่ประชาชนในการกําจัดแหล่งเพาะ พันธุ์ยุงลายซึ่งเป็นสาเหตุของโรค ให้คําปรึกษาเรื่องไข้ปวดข้อยุงลายและไข้เลือดออก โดยเน้นเรื่องการปฏิบัติตัว ดูแลตนเองหากเกิดอาการป่วย โดยแจกเอกสารแผ่นพับให้ความรู้ทั้งภาษาไทยและภาษาพม่า ยาทากันยุง และทรายทีมีฟอสสําหรับใส่ภาชนะที่มีน้ําขัง อาทิ จานรองกระถางต้นไม้ โอ่งใส่น้ําที่ไม่มีฝาปิด รองขาตู้กับข้าว แจกันพลูด่าง นอกจากนี้ได้ประสานหน่วยงานท้องถิ่นในการพ่นสารเคมีกําจัดยุง และร่วมกับชุมชนช่วยกันสํารวจทําลายแหล่งเพาะพันธุ์ยุงลายในพื้นที่เสี่ยง โดยใช้โปรแกรมทันระบาด
จากรายงานสถานการณ์โรคไข้ปวดข้อยุงลาย กองโรคติดต่อนําโดยแมลง กรมควบคุมโรค ตั้งแต่วันที่ 1 มกราคม ถึง 23 กรกฎาคม 2562 พบผู้ป่วยสะสม จํานวน 5,201 ราย ในทุกกลุ่มอายุ ซึ่งสูงกว่าในรอบ 5 ปี ที่ผ่านมา สําหรับในเขตสุขภาพที่ 2 ได้รับรายงานผู้ป่วยโรคไข้ปวดข้อยุงลายจํานวน 417 ราย ยังไม่มีผู้เสียชีวิต โดยจังหวัดตากมีผู้ป่วยมากที่สุดจํานวน 315 คน คิดเป็นร้อยละ 49.84 ของผู้ป่วยทั้งเขตสุขภาพ อาการของผู้ป่วยส่วนใหญ่มักจะมีไข้สูงฉับพลันคล้ายไข้หวัด ตาแดง มีผื่นแดงขึ้นตามร่างกาย และอาจมีอาการคันร่วมด้วย ในเด็กมักจะมีอาการไม่รุนแรง ส่วนผู้ใหญ่จะมีอาการปวดข้อเล็กๆ เช่น ข้อมือ ข้อเท้า โดยจะเปลี่ยนตําแหน่งไปเรื่อยๆ หากรุนแรงอาจขยับข้อไม่ได้ ซึ่งอาการจะหายภายใน 1-2 สัปดาห์ บางรายอาจนานกว่านั้น โรคนี้ต้องรักษาตามอาการ จนกว่าร่างกายจะสร้างภูมิต้านทานมากําจัดโรคได้
******************************** 29 กรกฎาคม 2562
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีรับพระราชทานเครื่องราชอิสริยาภรณ์   และสิ่งอันเป็นที่ระลึกแก่ผู้ปฏิบัติภารกิจสำคัญที่เป็นผู้เสียสละอย่างยิ่ง เบื้องหน้าพระฉายาลักษณ์สมเด็จพระเจ้าอยู่หัว
วันศุกร์ที่ 7 กันยายน 2561
นายกรัฐมนตรีเป็นประธานในพิธีรับพระราชทานเครื่องราชอิสริยาภรณ์   และสิ่งอันเป็นที่ระลึกแก่ผู้ปฏิบัติภารกิจสําคัญที่เป็นผู้เสียสละอย่างยิ่ง เบื้องหน้าพระฉายาลักษณ์สมเด็จพระเจ้าอยู่หัว
รัฐบาลจัดพิธีรับพระราชทานเครื่องราชอิสริยาภรณ์   อันเป็นที่สรรเสริญยิ่งดิเรกคุณาภรณ์ และเข็มที่ระลึกเบื้องหน้าพระฉายาลักษณ์สมเด็จพระเจ้าอยู่หัว แก่ผู้ปฏิบัติภารกิจช่วยเหลือผู้ประสบภัย ณ วนอุทยานถ้ําหลวง – ขุนน้ํานางนอน จังหวัดเชียงราย
วันนี้ ( 7 กันยายน 2561) เวลา 15.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานในพิธีรับพระราชทานเครื่องราชอิสริยาภรณ์และสิ่งอันเป็นที่ระลึกแก่ผู้ปฏิบัติภารกิจสําคัญที่เป็นผู้เสียสละอย่างยิ่ง ต่อเบื้องหน้าพระฉายาลักษณ์สมเด็จพระเจ้าอยู่หัว โดยมีคณะรัฐมนตรี เอกอัครราชทูต ผู้บริหารส่วนราชการ และผู้แทนประเทศที่เกี่ยวข้อง จํานวน 4 ประเทศ ได้แก่ สาธารณรัฐฟินแลนด์ สหรัฐอเมริกา ราชอาณาจักรเบลเยียม และญี่ปุ่น ผู้เข้ารับพระราชทานสิ่งอันเป็นที่ระลึกแก่ผู้ปฏิบัติภารกิจสําคัญที่เป็นผู้เสียสละอย่างยิ่ง และเจ้าหน้าที่ที่เกี่ยวข้องร่วมเป็นสักขีพยานโดยพร้อมเพรียงกัน
โอกาสนี้ นายกรัฐมนตรีกล่าวน้อมสํานึกในพระมหากรุณาธิคุณฯ ความตอนหนึ่งว่า นับเป็นพระมหากรุณาธิคุณล้นเกล้าล้นกระหม่อมอย่างหาที่สุดมิได้ที่สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ดิเรกคุณาภรณ์ และสิ่งอันเป็นที่ระลึกแก่เจ้าหน้าที่ผู้ปฏิบัติภารกิจสําคัญที่เป็นผู้เสียสละอย่างยิ่ง สมควรได้รับการยกย่องเชิดชูเกียรติเป็นกรณีพิเศษ เพื่อเป็นขวัญและกําลังใจแก่คณะบุคคล ทั้งชาวไทยและชาวต่างชาติที่เสียสละ โดยอุทิศตนในการช่วยเหลือคณะนักฟุตบอล และผู้ช่วยฝึกสอนทีมหมูป่าอะคาเดมี ที่ติดอยู่วนอุทยานถ้ําหลวง – ขุนน้ํานางนอน จังหวัดเชียงราย ระหว่างวันที่ 23 มิถุนายน – วันที่ 10 กรกฎาคม 2561 ซึ่งถือได้ว่าเป็นการกระทําคุณประโยชน์ต่อสังคมและประเทศชาติจนเป็นที่ประจักษ์ และเป็นแบบอย่างที่ดีแก่บุคคลทั่วไป โดยทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ดิเรกคุณาภรณ์ แก่ชาวต่างชาติ 114 ราย และประชาชนทั่วไป 74 ราย กับพระราชทานเข็มที่ระลึกเฉลิมพระชนมพรรษา 5 รอบ 28 กรกฎาคม 2555 แก่ข้าราชการพลเรือน ทหาร และตํารวจ จํานวน 184 เข็ม มีชาวไทย จํานวน 217 ราย ชาวต่างประเทศ จํานวน 6 ราย จําแนกเป็น ชั้นปฐมดิเรกคุณาภรณ์ (ป.ภ.) ได้แก่ นายมิกโกะ ปาซิ จากสาธารณรัฐฟินแลนด์ ชั้นทุติยดิเรกคุณาภรณ์ (ท.ภ.) ได้แก่ นายจอชัว เดวิด มอร์ริส จากสหรัฐอเมริกา ชั้นเบญจมดิเรกคุณาภรณ์ (บ.ภ.) ได้แก่ นายเบน เรเมอแนนส์ จากราชอาณาจักรเบลเยียม นายฮิเดกิ ฟูริฮาตะ นายชิเกกิ มิยาเกะ จากประเทศญี่ปุ่น และนายบรูซ คอเนฟ จากสหรัฐอเมริกา เพื่อเป็นขวัญกําลังใจแก่ผู้ทําคุณประโยชน์ และอุทิศตนในการกระทําความดีเพื่อสังคมและประเทศชาติสืบไป
..........................
กลุ่มประชาสัมพันธ์และเผยแพร่ สํานักโฆษก